Moordverdagtes ontsnap uit hofMinstens twee gevangenes het Vrydagoggend uit die hooggeregshof in Johannesburg ontsnap. (Foto: ANA) Minstens twee gevangenes het Vrydagoggend uit die hooggeregshof in Johannesburg ontsnap. Kapt. Kay Makhubela, Gauteng-polisiewoordvoerder, het bevestig dat die gevangenes veronderstel was om Vrydag in die hof te verskyn, maar egter voor die hofverrigtinge uit aanhouding ontsnap het. Volgens Makhubela is die hof gevolglik vroeër vandag ontruim waarna ŉ soektog na die twee verdagtes van stapel gestuur is. Dit word vermoed dat hulle moontlik nog op die hofperseel wegkruip. Die ontsnaptes word as uiters gevaarlik beskou aangesien hulle op aanklagte van moord in die hof moes verskyn, sê Makhubela. Die polisie gaan voort met hul soektog. ’n Ondersoek is ook van stapel gestuur om te bepaal hoe die verdagtes daarin kon slaag om te ontsnap.